CELEX: 62011TN0512
Language: lt
Date: 2011-09-24 00:00:00
Title: Byla T-512/11: 2011 m. rugsėjo 24 d. pareikštas ieškinys byloje Ryanair prieš Komisiją

26.11.2011   
            
            
               LT
            
            
               Europos Sąjungos oficialusis leidinys
            
            
               C 347/40
            
         2011 m. rugsėjo 24 d. pareikštas ieškinys byloje Ryanair prieš Komisiją
   
   (Byla T-512/11)
   2011/C 347/71
   Proceso kalba: anglų
   
      Šalys
   
   
      Ieškovė: Ryanair Ltd (Dublinas, Airija), atstovaujama advokatų E. Vahida ir I. Metaxas-Maragkidis
   
      Atsakovė: Europos Komisiją
   
      Reikalavimai
   
   
               —
            
            
               remiantis SESV 263 ir 264 straipsniais iš dalies panaikinti 2011 m. liepos 13 d. Europos Komisijos sprendimą byloje dėl valstybės pagalbos SA.29064 (2011/C ex 2011/NN) — Airija — Oro transportas — atleidimas nuo keleivio vežimo orlaiviu mokesčio, kiek jame nurodyta, kad Airijos keleivio vežimo orlaiviu mokesčio netaikymas su persėdimu vykstantiems ir tranzitu vykstantiems keleiviams nėra valstybės pagalba;
            
         
               —
            
            
               nurodyti atsakovei padengti savo ir ieškovės patirtas bylinėjimosi išlaidas ir
            
         
               —
            
            
               imtis kitų, Bendrojo Teismo manymu, reikiamų veiksmų.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi trimis pagrindais.
   
               1.
            
            
               Pirmasis ieškinio pagrindas, susijęs su tuo, kad atsakovė padarė akivaizdžią vertinimo klaidą ir teisės klaidą nuspręsdama, kad Airijos keleivio vežimo orlaiviu mokesčio netaikymas su persėdimu vykstantiems ir tranzitu vykstantiems keleiviams nėra valstybės pagalba, kaip tai suprantama pagal SESV 107 straipsnio 1 dalį.
            
         
               2.
            
            
               Antrasis ieškinio pagrindas, susijęs su tuo, kad atsakovė pažeidė SESV 108 straipsnio 2 dalį ir Tarybos reglamento Nr. 659/1999 (1) 4 straipsnio 4 dalį, nes ji nepradėjo šiose nuostatose numatytos procedūros, kiek tai susiję su pagalba, kuri numatyta pirmoje ginčijamo sprendimo dalyje, nepaisant to, kad bent jau egzistavo rimtų abejonių dėl atleidimo nuo Airijos keleivio vežimo orlaiviu mokesčio taikymo su persėdimu vykstantiems ir tranzitu vykstantiems keleiviams suderinamumo su bendrąja rinka ir todėl buvo pažeistos ieškovės procedūrinės teisės pagal SESV 108 straipsnio 2 dalį ir Tarybos reglamento Nr. 659/1999 6 straipsnio 1 dalį.
            
         
               3.
            
            
               Trečiasis ieškinio pagrindas, susijęs su tuo, kad atsakovė pažeidė savo pareigą motyvuoti, nes ji pateikė klaidingus, prieštaringus ir bendrus argumentus.
            
         
      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB sutarties 93 straipsnio taikymo taisykles (OL L 83, 1999, p. 1; 2004 m. specialusis leidimas lietuvių k., 8 sk, 1 t., p. 339).